Stumhöbbendjen uvulaire plosief

De stumhöbbendjen uvulaire plosief of stumhöbbendje uvulair ploefklank is 'ne mitklinker dae in inkel gespraoke tale veurkump. 't Symboeal det bie 't Internationaal Fonetisch Alfabet gebroek wuuertj is .

 Kènmirke 
Kènmirke vanne stumhöbbendjen uvulaire plosief zeen:
 De meneer van oetspraok is occlusief, det mèntj det ze wuuertj gemaak doordet de lóchstroum in 't spraokkenaal wuuertj toegepaotj. Ómdet deze mitklinker ouch oraal is, sónger broek van 'nen oetgank inne naas, wuuertj de lóchstroum gans geblokkeerdj en is t'r 'ne plosief;
 De oetspraokplaats is uvulair, det inhèltj det t'r wuuertj oetgespraoke mitte baktóng taenge de huug;
 De artikulaasje is stumhöbbendj, waat mèntj det de stumbenj trille bieje oetspraok;
 Ze is 'nen orale mitklinker, waat mèntj det de lóch allein dore móndj eweg kan kómme;
 Ze is 'ne centrale mitklinker, waat inhèltj det ze wuuertj gemaak dore lóchstroum euvere midde vanne tóng te leien inplaats langs de ziejkantje;
 't Lóchstroummechanisme is pulmonisch, det mèntj det de klank wuuertj gemaak door lóch die allein dore lónge en 't middereef wuuertj geduujdj, wie bieje meiste klenk.

 Limbörgs 
In 't Limbörgs kump de stumhöbbendjen uvulaire plosief veur bie sómmige spraekers, es 'nen allofoon veure stumhöbbendje velaire plosief inne kónteks van achterklinkers.

Anen ènj van e waord en in 'ne stumloeaze kónteks kan de stumhöbbendjen uvulaire plosief de stumloeazen uvulaire plosief es allofoon höbbe door auslautverhärtung; wen 't waord wuuertj gevolg door 'n anger waord det aanvèngk mit 'ne klinker, den geldj det t'r waal stumhöbbendj is.

Categorie:Mitklinkers
Categorie:Fonetiek